
     NORAKSTS

OLAINES NOVADA PAŠVALDĪBAS DOME 
Zemgales iela 33, Olaine, Olaines novads, LV-2114, tālrunis 20178620, 22318183
E-pasts: pasts@olaine.lv, www.olaine.lv

DOMES SĒDES PROTOKOLA PIELIKUMS

Olainē
2026.gada 30.septembrī    
      






Nr.9
25.1.p.

Par detālplānojuma nekustamajam īpašumam “Martas” (Jaunolainē) atcelšanu

Tiek dots vārds: Dmitrijam Ivanovam

Olaines novada pašvaldībā (turpmāk – Pašvaldība) 2026.gada 19.augustā reģistrēts detālplānojuma nekustamajam īpašumam “Martas”, Jaunolainē (kadastra Nr. 8080 009 0082) (turpmāk – Īpašums) teritorijā esošo īpašumu īpašnieku kolektīvs iesniegums (reģ.                               Nr. ONP/1.1./26/5677-SD) ar lūgumu atcelt detālplānojumu.

Izvērtējot ar lietu saistītos apstākļus un spēkā esošos normatīvos aktus, konstatēts:

Detālplānojums Īpašuma teritorijā apstiprināts ar Olaines pagasta padomes 2004.gada 8.septembra lēmumu “Par Olaines pagasta saistošajiem noteikumiem “Nekustamā īpašuma “Martas” detālplānojums” apstiprināšanu” (13.prot., 4.§ 1.p.18.) un pārapstiprināts ar Olaines novada domes 2009.gada 30.septembra lēmuma “Par detālplānojumu apstiprināšanu nekustamajiem īpašumiem Olaines novadā ar Olaines novada domes saistošajiem noteikumiem” (6.prot., 33.p.) saistošajiem noteikumiem Nr.42 (turpmāk – Detālplānojums).

Detālplānojuma teritorijā ietilpst 7 (septiņu) nekustamo īpašumu zemes vienības;

· Krasta iela 5, Jaunolaine (kadastra apzīmējums 8080 009 0068);

· Martas iela 20, Jaunolaine (kadastra apzīmējums 8080 009 0074);

· Martas iela 18, Jaunolaine (kadastra apzīmējums 8080 009 0073);

· Martas iela 21, Jaunolaine (kadastra apzīmējums 8080 009 0078);

· Martas iela 23, Jaunolaine (kadastra apzīmējums 8080 009 0079);

· Martas iela 25, Jaunolaine (kadastra apzīmējums 8080 009 0080);

· Martas, Jaunolaine (kadastra apzīmējum 8080 009 0082).

Detālplānojuma mērķis - lauksaimniecības zemes transformācija dzīvojamajā apbūvē.
Pēc Detālplānojuma atcelšanas teritorijas izmantošanas un apbūves noteikumi tiks noteikti atbilstoši Pašvaldības domes 2025.gada 28.maija saistošajiem noteikumiem                            Nr. SN7/2025 “Grozījumi Olaines novada domes 2022.gada 27.aprīļa saistošajos noteikumos Nr. SN5/2022 “Olaines novada teritorijas plānojuma 2018. – 2030. gadam teritorijas izmantošanas un apbūves noteikumi un grafiskā daļa””.
Atbilstoši pašreizējai situācijai Detālplānojuma risinājuma turpmāka piemērošana nav nepieciešama, jo spēkā esošais Plānojums Detālplānojuma teritorijā nodrošina tās turpmākai izmantošanai nepieciešamo teritorijas izmantošanas un apbūves regulējumu. 

Pašvaldību likums nosaka:

4.panta pirmā daļa - Pašvaldībai ir šādas autonomās funkcijas:

15) saskaņā ar pašvaldības teritorijas plānojumu noteikt zemes izmantošanu un apbūvi.

10.panta pirmā daļa -  Dome ir tiesīga izlemt ikvienu pašvaldības kompetences jautājumu. Tikai domes kompetencē ir:

1) izdot saistošos noteikumus, tostarp pašvaldības nolikumu, kā arī saistošos noteikumus par pašvaldības budžetu un teritorijas plānojumu.

44.pants. Saistošie noteikumi.

pirmā daļa -  Dome atbilstoši likumā vai Ministru kabineta noteikumos ietvertam pilnvarojumam izdod saistošos noteikumus.


48.panta trešā daļa - Saistošo noteikumu izstrādi teritorijas plānošanas jomā un to uzraudzības kārtību regulē Teritorijas attīstības plānošanas likums.

Teritorijas attīstības plānošanas likums nosaka:

12.panta trešā daļa - Vietējā pašvaldība koordinē un uzrauga vietējās pašvaldības attīstības stratēģijas, attīstības programmas, teritorijas plānojuma, lokālplānojumu, detālplānojumu un tematisko plānojumu īstenošanu.

29.pants - Detālplānojuma apstiprināšana.

Detālplānojums ir spēkā, līdz to atceļ vai atzīst par spēku zaudējušu. Detālplānojums zaudē spēku arī tad, ja ir beidzies termiņš, kurā bija jāuzsāk tā īstenošana, un gada laikā pēc šā termiņa izbeigšanās tas nav pagarināts. 
Teritorijas attīstības plānošanas likuma Pārejas noteikumi nosaka:

10.punkts - Pēc šā likuma spēkā stāšanās ir spēkā detālplānojumi, kas:

1) apstiprināti ar pašvaldības saistošajiem noteikumiem;

2) izstrādāti šo pārejas noteikumu 9.punktā noteiktajā kārtībā.


Administratīvā procesa likums nosaka:

70.panta “Administratīvā akta paziņošana un spēkā esamība” trešā daļa - Administratīvais akts ir spēkā tik ilgi, līdz to atceļ, izpilda vai vairs nevar izpildīt sakarā ar faktisko vai tiesisko apstākļu maiņu.

83.panta “Neapstrīdama administratīvā akta atcelšana” otrā daļa - Administratīvo aktu atceļ ar jaunu administratīvo aktu.

Ievērojot iepriekš minēto, Attīstības un komunālo jautājumu komitejas 2026.gada 22.septembra sēdes protokolu Nr.9 un, pamatojoties uz Pašvaldību likuma 4.panta pirmās daļas 15.punktu, 10.panta pirmās daļas 1.punktu, 44.panta pirmo daļu un 48.panta trešo daļu,  Teritorijas attīstības plānošanas likuma 12.panta trešo daļu, 29.pantu, Pārejas noteikumu 10.punktu, Administratīvā procesa likuma 70.panta trešo daļu un 83.panta otro daļu, atklāti balsojot ar 11 balsīm par – A.Bergs, M.Ribickis, I.Brence, D.Ivanovs, A.Vurčs, J.Kudiņš, L.Šmite, I.Čukure, A.Geržatovičs, A.Lukaševics, J.Precinieks, pret nav, atturas nav, dome nolemj:
1. Atcelt detālplānojumu nekustamajam īpašumam “Martas” (kadastra Nr. 8080 009 0082), kas apstiprināts ar Olaines pagasta padomes 2004.gada 8.septembra lēmumu “Par Olaines pagasta saistošajiem noteikumiem “Nekustamā īpašuma “Martas” detālplānojums” apstiprināšanu” (13.prot., 4.§ 1.p.18.) un pārapstiprināts ar Olaines novada domes 2009.gada 30.septembra lēmuma “Par detālplānojumu apstiprināšanu nekustamajiem īpašumiem Olaines novadā ar Olaines novada domes saistošajiem noteikumiem” (6.prot., 33.p.) saistošajiem noteikumiem Nr.42.

2. Izdot saistošos noteikumus Nr. SN12/2026 “Par Olaines novada domes 2009.gada 30.septembra sēdes lēmumā apstiprināto saistošo noteikumu Nr.42 “Par detālplānojuma apstiprināšanu nekustamajam īpašumam “Martas” (kad.Nr.8080 009 0082)”, pielikuma Nr.32 atcelšanu” (pielikumā).

3.  Uzdot Pašvaldības:

3.1. būvvaldes speciālistei teritoriālplānojuma un zemes ierīcības jautājumos publicēt lēmumu un saistošos noteikumus Nr. SN12/2026 Teritorijas attīstības plānošanas informācijas sistēmā (TAPIS) piecu darba dienu laikā pēc tā spēkā stāšanās;
3.2. sabiedrisko attiecību speciālistei publicēt šo lēmumu Pašvaldības tīmekļvietnē http:/www.olaine.lv/detālplānojumi.
4. Lēmumu var pārsūdzēt Administratīvajā rajona tiesā Rīgas tiesu namā Baldones                  ielā 1A, Rīgā, LV-1007 (riga.administrativa@tiesas.lv) viena mēneša laikā no šī lēmuma spēkā stāšanās dienas.

Sēdes vadītājs

N.Tropkina 
Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu

